 Trije devetošolci, Eva Arl, Nik Hriberšek in Matej Roškar, so se udeležili tabora za ustvarjalne učence, ki ga je organizirala OŠ Radlje ob Dravi. Cilj tabora, ki je potekal 20. in 21. 10. 2023 na OŠ Remšnik, je bil vzpodbujati ustvarjalnost, inovativnost in podjetnost. Učenci so obiskali tudi Muzej mineralov Remšnik, se preizkusili v številnih igrah, ki so vzpodbujale sodelovanje, in zaplesali ob ritmih glasbe. Stkala so se tudi nova prijateljstva, zato jim bo to nepozabno doživetje zagotovo ostalo v lepem spominu. 