 Toplo sonce in zelena narava sta nas učence in učiteljice razredne stopnje v torek zvabila na prvi športni dan. Izbrali smo si pohod v smeri proti potoku Slivnica in nato mimo » Purgrafa in Anžiča » nazaj v šolo. Med potjo smo si ogledali najstarejšo hišo v našem kraju – Kebrovo domačijo. V senci drevja smo si privoščili krajši počitek in »nekaj za pod zob«. Okrepčani smo se vrnili proti šoli in tako zaključili načrtovano pot. 