 V petek, 5. 1. 2024, smo se učenci 7., 8. in 9. razreda odpravili na izlet proti Ljubljani v Cankarjev dom. Ob 7.00 smo se zbrali v šolski garderobi in si razdelili okusno malico. Nato smo se odpravili na avtobus, ki nas je popeljal do našega glavnega mesta. Odložil nas je Kongresnem trgu. Od tam smo se sprehodili proti Cankarjevemu domu, pred katerim smo pojedli svojo malico. Kasneje smo odšli v Cankarjev dom, v katerem nas je sprejela prijazna gospodična, ki nam je razkazala različne dvorane in nam povedala nekaj zanimivosti. Nato pa smo si odšli ogledat družinski muzikal Kresna noč. V ogledu smo zelo uživali. Muzikal je trajal okoli ene ure. Počakali smo na avtobus in se odpeljali proti domu, v nas pa so ostali različni občutki o dnevu. Zagotovo si ga bomo prav vsi zapomnili. Ema Žigart in Tea Pokeržnik, 8. r. 